Hudkreft kan i stor grad forebygges. Opp mot 90 prosent av hudkreft har sammenheng med UV-stråling (ultrafiolette stråler), fra sol og solarium. Les hvordan du kan beskytte deg.
Det finnes tre typer hudkreft. De mest vanlige kalles basalcellekreft og plateepitelkreft (ikke-melanom hudkreft). Den mest alvorlige formen for hudkreft kalles melanom (føflekkreft).
Føflekkreft (melanom) blant menn over 50 år har økt mye de siste tiårene. I 2023 ble det registrert 2967 tilfeller av den mest alvorlige formen for hudkreft, føflekkreft/melanom, fordelt på 1566 menn og 1401 kvinner.